Informasjon om coronavirus og konsekvenser for Lillehammer CK sine aktiviteter

## **Generelt**

Det er all mulig grunn til å tro at utbruddet og spredningen av Coronaviruset vil påvirke våre aktiviteter i de kommende uker og måneder.
Her kan du følge med på våre løpende tiltak og vurderinger. Disse vurderingene vil oppdateres så fort Folkehelseinstituttet, kommunelege eller annen instans kommer med nye retningslinjer som påvirker klubbens aktiviteter.

LCK følger de rådene og retningslinjene som oppdateres jevnlig fra [Folkehelseinstituttets hjemmesider](https://www.fhi.no/nettpub/coronavirus/fakta/reiserad-knyttet-til-nytt-koronavirus-coronavirus/) og Utenriksdepartementet generelle reiseråd for utenlandsreiser.

I går 11.3 kom også Fylkesmannen i Innlandet med klare [kjøreregler](https://www.fylkesmannen.no/innlandet/helse-omsorg-og-sosialtjenester/smittevern/coronavirus/felles-kjoreregler-i-forbindelse-med-korona/) om hvordan vi som innbyggere skal forholde oss til utviklingen. Disse rådene har også blitt benyttet som beslutningsgrunnlag for klubbens aktiviteter fremover.

I og med at mange av våre ryttere vil være på reise, både innenlands og utenlands i perioder fremover, vil dette være en viktig del av beslutningen knyttet til om evt reise og deltakelse på samlinger og ritt skal avlyses.

Vi ber om at ingen ryttere melder seg på noen ritt, før vi vet endelig om klubben skal delta på rittene hensyntatt utviklingen av viruset. Dette har også sammenheng med refusjonsordninger av startkontingent, samt frister og vilkår for avbestilling av overnatting.

## **Aktiviteter spesielt**

* **Spinning tirsdager**
	+ Denne avlyses inntil videre.
* **Innetrening ungdomsgruppa**
	+ Denne avlyses i sin nåværende form og det oppfordres til å finne andre treningsalternativer. Mer info vil komme til de som er en del av denne treningsgruppen
* **Ungdomsgruppens samling på Mallorca 31.3 – 7.4 2020**
	+ Fylkesmannen i Innlandet har frarådet innbyggere å reise til utlandet, og vi vil med bakgrunn i dette avlyse vår gjennomføring av denne samlingen.
	+ Alle påmeldte deltakere vil få informasjon fra klubben
* **Elite landevei samling Belgia 25.3 - 6.4**
	+ Fylkesmannen i Innlandet har frarådet innbyggere å reise til utlandet, og vi vil med bakgrunn i dette avlyse vår gjennomføring av denne samlingen.
	+ Alle påmeldte deltakere vil få informasjon fra klubben
* **Norgescup 1 terreng rundbane Vigrestad 18-19.4**
	+ Vi forholder oss til info fra arrangør om rittet avvikles som planlagt, men vil på selvstendig grunnlag, samt råd som blir gitt fra offentlige myndigheter, NIF og evt kommuneoverlege beslutte om våre ryttere skal delta eller ikke.
* **Øvrige ritt**
	+ Vi følger nøye med på utviklingen av spredning, samt info som kommer fra offentlige myndigheter og NCF og vil ta vår beslutning løpende i god tid før rittene avvikles.
* **Norgescup terreng Lillehammer 5-7.6**
	+ Vi følger nøye med på utviklingen av spredning, samt info som kommer fra offentlige myndigheter, samt NCF og vil ta vår beslutning i god tid før rittet avvikles.
* **Sykkel-NM landevei 2020, 14-21. juni 2020**
	+ Vi forholder oss inn til videre til info fra offentlige myndigheter og den dialog arrangør har med offentlige myndigheter og NCF
* **Øvrige arrangement**
	+ Gjennom sesongen har vi flere sosiale medlemsarrangement som samler større og mindre grupper.
		- Alle disse vil bli løpende vurdert om det er forsvarlig at de gjennomføres hensyntatt virusets utvikling

Alle aktive må følge med på LCKs hjemmeside og evt. gruppers facebooksider med tanke på oppdateringer.

Vi oppfordrer alle våre medlemmer til å følge de forebyggende råd som er gitt av offentlige myndigheter for å begrense spredning av viruset.

 Lillehammer 12.3.20

Med vennlig hilsen

Rolf Borgos Erling Høyem

Styreleder Daglig leder

957 25099 906 77277